stanford-oval/wikipedia huggingface dataset:
Moderata Ungdomsförbundet
Historia

Moderata Ungdomsförbundet perustettiin vuonna 1934 nimellä Ungsvenskarna, kun Allmänna valmansförbundet (nykyään Moderata samlingspartiet) katkaisi yhteistyönsä natsimyönteisen Sveriges Nationella Ungdomsförbundin (SNU) kanssa. SNU:sta tuli oma erillinen puolueensa Sveriges nationella förbund (SNF).
Vuonna 1946 järjestön nimeksi vaihdettiin Högerns ungdomsförbund (HUF) ja nykyinen nimi otettiin käyttöön vuonna 1969.
Erona SNU:hun, joka oli puolueesta irrallinen organisaatio, on Ungsvenskarna/HUF/MUF ollut aina osa Maltillisen kokoomuksen puolueorganisaatiota.
MUF:n puheenjohtajista kolme on noussut puolueensa puheenjohtajiksi, Gunnar Heckscher, Ulf Kristersson ja Fredrik Reinfeldt, ja heistä Reinfeldt myös Ruotsin pääministeriksi. Muita korkeisiin tehtäviin nousseita järjestön puheenjohtajia ovat muun muassa ministereinä toimineet Beatrice Ask, Anders Björck, Eric Krönmark ja Per Unckel.
Puheenjohtajat

Torgil von Seth, 1934–1941
Folke Kyling, 1941–1945
Ebbe Ohlsson, 1945–1949
Gunnar Heckscher, 1949–1952
Bengt Lind, 1952–1954
Birger Isacson, 1954–1957
Sven Johansson, 1957–1959
Paul Brundin, 1959–1961
Gunnar Hillerdal, 1961–1963
Birger Hagård, 1963–1965
Eric Krönmark, 1965–1966
Anders Björck, 1966–1971
Per Unckel, 1971–1976
Per-Arne Arvidson, 1976–1979
Gunnar Hökmark, 1979–1984
Beatrice Ask, 1984–1988
Ulf Kristersson, 1988–1992
Fredrik Reinfeldt, 1992–1995
Thomas Idergard, 1995–1998
Gunnar Strömmer, 1998–2000
Tove Lifvendahl, 2000–2002
Christofer Fjellner, 2002–2004
Johan Forssell, 2004–2006
Niklas Wykman, 2006–2010
Erik Bengtzboe, 2010–2014
Rasmus Törnblom, 2014–2016
Benjamin Dousa, 2016–2020
Matilda Ekeblad, 2020–2022
Douglas Thor, 2022–
Aiheesta muualla

Moderata Ungdomsförbundetin verkkosivut (ruotsiksi)
Mitkä häät!

| Mitkä häät!> A Wedding |
| --- | --- |

Ohjaaja:  Robert Altman
Käsikirjoittaja:   John Considine  Patricia Resnick  Allan Nicholls  Robert Altman 
Tuottaja:  Robert Altman
Säveltäjä:  John Hotchkis
Kuvaaja:  Charles Rosher Jr.
Leikkaaja:  Tony Lombardo
Valmistustiedot
Valmistusmaa:  Yhdysvallat
Tuotantoyhtiö:   Lions Gate Films Inc.  20th Century Fox 
Levittäjä:  20th Century Studios
Ensi-ilta:  1978, Suomessa 1979
Kesto:  126 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Mitkä häät! (A Wedding) on Robert Altmanin tuottama ja ohjaama yhdysvaltalainen komediaelokuva vuodelta 1978. Altman on myös yksi elokuvan käsikirjoittajista John Considinen, Patricia Resnickin ja Allan Nichollsin rinnalla.
Juoni

Altmanille tyypillisessä polveilevassa ja limittäisistä tragikoomisista kohtauksista muodostuvassa tarinassa kohtaavat upporikas sulhasen suku, Sloanit, ja äkkirikastunut morsiamen suku, Brennerit. Elokuva seuraa vuorokauden ajan kaikkiaan 48 henkilöhahmosta muodostuvaa hääseuruetta kirkossa ja häätalossa.
Rooleissa

| 0 | 1 | 2 |
| --- | --- | --- |
|  Carol Burnett  | … |  Katherine ”Tulip” Brenner            |
|  Paul Dooley  | … |  Liam ”Snooks” Brenner                  |
|  Amy Stryker  | … |  Muffin Brenner                             |
|  Mia Farrow  | … |  Elizabeth ”Buffy” Brenner               |
|  Dennis Christopher  | … |  Hughie Brenner                 |
|  Gerald Busby  | … |  pastori David Ruteledge                       |
|  Peggy Ann Garner  | … |  Candice Ruteledge      |
|  Mark Deming  | … |  Matthew Ruteledge               |
|  Lesley Rogers  | … |  Rosie Bean                       |
|  Tim Thomerson  | … |  Russell Bean     |
|  Marta Heflin  | … |  Shelby Munker   |
|  Mary Seibel  | … |  täti Marge Spar   |
|  Margaret Ladd  | … |  Ruby Spar                       |
|  Lillian Gish  | … |  Nettie Sloan                          |
|  Nina Van Pallandt  | … |  Regina Sloan Corelli             |
|  Vittorio Gassman  | … |  Luigi Corelli                     |
|  Desi Arnaz Jr.  | … |  Dino Sloan Corelli                  |
|  Belita Moreno  | … |  Daphne Corelli                       |
|  Gigi Proietti  | … |  Dino Corelli I (Luigin veli)   |
|  Virginia Vestoff  | … |  Clarice Sloan   |
|  Dina Merrill  | … |  Antoinette ”Toni” Sloan Goddard              |
|  Pat McCormick  | … |  Mackenzie ”Mack” Goddard   |
|  Ruth Nelson  | … |  Aunt Beatrice Sloan Cory   |
|  Ann Ryerson  | … |  Victoria Cory   |
|  Cedric Scott  | … |  Randolph   |
|  Craig Richard Nelson  | … |  kapteeni Reedley Roots   |
|  Jeff Perry  | … |  Bunky LeMay   |
|  Howard Duff  | … |  tohtori Jules Meecham   |
|  Beverly Ross  | … |  sairaanhoitaja Janet Schulman   |
|  Geraldine Chaplin  | … |  Rita Billingsley   |
|  Viveca Lindfors  | … |  Ingrid Hellstrom   |
|  John Cromwell  | … |  Bishop Martin   |
|  Lauren Hutton  | … |  Florence Farmer   |
|  Allan F. Nicholls  | … |  Jake Jacobs   |
|  John Considine  | … |  Jeff Kuykendall   |
|  Dennis Franz  | … |  Koons   |
|  Pam Dawber  | … |  Tracy Farrell   |
|  Gavan O’Herlihy  | … |  Wilson Briggs   |
|  Robert Fortier  | … |  Jim Habor   |
|  Bert Remsen  | … |  William Williamson   |
Vastaanotto

Helsingin Sanomien Matti Salo piti elokuvaa tuoreeltaan Altmanin siihenastisista ohjauksista ehkä helpoiten lähestyttävänä, huolimatta sen valtavasta henkilögalleriasta ja paikoin karkeasta näyttelijäntyöstä. Tyylillisesti Salo kuvaa häätarinaa farssin, melodraaman ja satiirin sekoitukseksi.
Carol Burnett oli sivuosastaan Golden Globe -ehdokkaana ja Altman ohjauksestaan Bafta-ehdokkaana.
Mini World Cup

Mini World Cup on alle 16-vuotiaiden miesten seurajoukkueiden kansainvälinen jääpallon maailmancupkilpailu. Maailmancupturnaus pelataan vuosittain ennen kansallisten sarjojen alkua Bollnäsissä, Ruotsissa. Ensimmäisen kerran Mini World Cup järjestettiin 1986.
Kilpailut ja voittajat

| Vuosi | Voittaja |
| --- | --- |
1986:  Bollnäs GoIF
1987:  Bollnäs GoIF
1988:  Nässjö IF
1989:  Edsbyns IF
1990:  Bollnäs GoIF
1991:  Sandvikens AIK
1992:  Sandvikens AIK
1993:  Vetlanda BK
1994:  Botnia-69
1995:  Veiterä
1996:   Sibselmaš
1997:   Sibselmaš
1998:  Vetlanda BK
1999:  Värmbol-Katrineholm BK
2000:  Zavija
2001:  Zavija
2002:  IK Sirius
2003:  Bollnäs GoIF
2004:  Bollnäs GoIF
2005:  Krastvetmet
2006:  Vetlanda BK
2007:  Reformation
2008:  Västerås SK
2009:  Jenisei
2010:  Hammarby IF
2011:  IK Sirius
2012:  Kuzbass
2013:  SDS Coal Kemerovo
Monkey’s Audio

Monkey’s Audio (tiedostopääte .ape joskus yhdessä .apl:n kanssa, joka on eräänlainen linkkitiedosto, kuten CUE:t levykuville) on häviötön, ei-vapaan lisenssin  alaisuudessa kehitetty äänikodekki. Toisin kuin häviölliset kodekit, kuten AAC, MP3 tai Ogg Vorbis, Monkey’s Audiolla pakattu äänivirta voidaan palauttaa bitilleen samanlaisena takaisin. Pakkausteho on keskimäärin CD-tasoisella audiolla 55 % , joka on jonkin verran parempi kuin FLACilla (noin 58 %) tai vanhemmalla Shortenilla. Tämä on kuitenkin saavutettu karsimalla koodekin nopeudesta; toistaminen ja pakkaaminen vaatii enemmän laskentatehoa (eli vie enemmän aikaa) kuin kahdella edellä mainitulla kodekilla. Tällä hetkellä virallinen pakkausohjelmisto on saatavilla vain Microsoft Windows -käyttöjärjestelmälle. Epäviralliset versiot toimivat myös Mac OS X- ja Linux-alustalla. Metatietojen säilytykseen käytetään APE-tageja.
Aiheesta muualla

monkeysaudio.com – viralliset sivut
JMAC, Java-pohjainen dekooderi-enkooderi
Päiväntasaus
Aiheesta muualla

Turun yliopiston Tuorlan observatorion sivulla oleva määrittely päiväntasauksesta (Arkistoitu – Internet Archive)
Tiede.fi: Päiväntasaus jälleen tiistaina
Puolan–Venäjän sota (1654–1667)

Puolan–Venäjän sota eli kolmetoistavuotinen sota oli sarja konflikteja Puola-Liettuassa vuosina 1654–1667. Sotaan osallistuivat ukrainalaiset kasakat, Venäjä, Puola-Liettua ja Ruotsi.
Sodan syttyminen ja sodan pääkohdat

Puolan-Venäjän sotaa edelsi Stolbovan rauha vuonna 1617 ja Deulinon välirauha 1618. Ne olivat supistaneet Moskovan alueita, ja näiden palauttamisen ajatus ei missään vaiheessa päässyt unohtumaan Venäjällä. Venäjä pyrki kuitenkin hiljalleen ajatella alkaa tavoitella Puola-Liettualle menetettyä Smolenskia. Alue oltiin menetetty 1630-luvulla käydyssä Smolenskin sodassa, kun vuonna 1632 tehdyssä ”ikuisessa rauhassa”.selvennä
Ikuinen rauha kuitenkin rikkoontui, kun ukrainalaiset kasakat solmivat Perejaslavin sopimuksen ja siirtyivät Venäjän alaisuuteen. Sota alkoi, kun Boris Šeremetev aloitti hyökkäyksen toukokuussa 1654 idästä ja koillisesta kohti Puola-Liettuaa. Armeijan voima oli noin 100 000 miestä. Samaan aikaan myös kasakat tekivät oman hyökkäyksensä.  Kasakoiden joukkojen suuruus oli noin 20 000 miestä. Smolensk kukistui, ja Venäjä jatkoi marssiaan kohti Itämerta. Tällöin Ruotsi tuli mukaan sotaan, sillä se halusi torjua Venäjän pääsyn Itämerelle. Ruotsin joukot onnistuivat miehittämään Suur-Puolan ja Puolan Liivinmaan se sai haltuunsa 1655. Venäjä sai vallattua Vilnan ja Kaunasin. Tässä kohtaa Puola näytti olevan romahduksen partaalla.
Puola pystyi kuitenkin toipumaan sodasta, ja sekä venäläiset ja ruotsalaiset miehittäjät alkoivat saada epäsuosiota Puolan alueilla. Etenkin uskonnollisilla eroilla oli osansa tässä, sillä Puola oli katolinen, kun taas ruotsalaiset protestantteja. Ruotsalaiset miehittäjät, jotka olivat luvanneet miehittämilleen alueille suojelunsa, joutuivat epäsuosioon, sillä heidän käsityksensä uskonnosta ja erilaisuus katolilaisuuteen nähtiin ongelmana.
Venäjä aloitti kesäkuussa 1656 yllätyshyökkäyksen maitse ja vesitse Laatokan rannikolle Ruotsin joukkoja vastaan, ja sai haltuunsa Nevan reitin ja suuren osan Käkisalmen läänistä. Alueiden päälinnoitukset kuitenkin pitivät pintansa venäläisjoukkoja vastaan. Heinäkuussa Venäjän pääarmeija tuli mukaan sotaan hyökäten Liivinmaalle piirittäen Riian ja vallaten Marienburgin ja Tarton.
Sodan loppu ja seuraukset

Puolan ja Venäjän välille tehtiin välirauha vuonna 1658, ja samalla tehtiin liitto Ruotsia vastaan, johon osallistuivat myös Tanska ja Brandenburg. Venäjällä käytiin paljon keskustelua siitä, miten sotapolitiikkaa tulisi jatkaa. Ruotsi oli vahvistunut lyötyään Tanskan, ja sen kanssa päätettiin tehdä välirauha syksyllä 1658. Sota Puolaa vastaan taas jatkui Ukrainassa, missä Venäjä menestyi. Sotaväsymys alkoi kuitenkin pian painaa molempia osapuolia, mikä johti vuoden 1667 alkupuolella Andrusovon rauhaan. Rauhan seurauksena Venäjä sai valtaamansa Smolenskin, Tšernigovin ja Starodubin alueet sekä Ukrainan itäosan. Venäjä kuitenkin luopui Liettualle kuuluneesta Valko-Venäjän alueista. Sota antoi Venäjälle Smolenskin ja Dneprin itärannan välistä noin 1000 kilometriä pitkän ja keskimäärin 150-200 kilometriä leveän alueen.
Sota ja miehitykset olivat väsyttäneet Puolaa. Sodan jälkeen maa kärsi nälänhädistä ja epidemioista, ja väkiluku tippui noin 11 miljoonasta 7 miljoonaan. Myös ulkomaankauppa oli kärsinyt tappiota sodan aikana. Puola myös menetti taideteoksia ruotsalaisille valloittajille, jotka veivät niitä sotasaaliina kotiinsa.
Aiheesta muualla

Kuvia tai muita tiedostoja aiheesta Puolan–Venäjän sota (1654–1667) Wikimedia Commonsissa
Mongolian alle 20-vuotiaiden jääkiekkomaajoukkue

Mongolian alle 20-vuotiaiden jääkiekkomaajoukkue edustaa Mongoliaa kansainvälisissä alle 20-vuotiaiden jääkiekko-otteluissa. Vuonna 2019 joukkue osallistui Kansainvälisen jääkiekkoliiton IIHF:n järjestämään Challenge Cup of Asian alle 20-vuotiaiden 1. divisioonan turnaukseen, jossa joukkue sijoittui toiseksi.
Puolustaja (veistos)

Puolustaja vuonna 2013.
Puolustaja on Johannes Haapasalon vuonna 1908 valmistunut pronssiveistos, joka sijaitsee Raahen Härkätorilla. Teoksessa on alaston, polvistuneena kyyristynyt mies, joka suojaa vasemmalla kädellään ja kämmenellään päätään ja pitelee oikeassa kourassaan, taakse ojennetussa kädessä olevaa kiveä.
Taustaa

Mikkelistä kotoisin oleva Johannes Haapasalo oli alkuperäiseltä nimeltään Kääriäinen. Opiskellessaan Helsingissä hän osallistui armeijan kutsuntalakkoihin, joilla vastustettiin Suomen russifikaatiota. Välttääkseen kutsunnat Venäjän armeijaan hän muutti nimensä Haapasaloksi, mutta joutui kieltäytymisensä takia keskeyttämään opintonsa ja pakenemaan ulkomaille. Hän opiskeli aluksi Kööpenhaminan taideakatemiassa ja sitten Académie Colarossissa Pariisissa. Vuonna 1906 Haapasaalo opiskeli myös Aguste Rodinin oppilaana. Puolustaja teos valmistui vuonna 1908.
Sen jälkeen Haapasalo muutti Helsinkiin. Hän matkusti vielä vuonna 1911 vuodeksi opiskelemaan Brysseliin saatuaan kutsun Brysselin Salongin ja Pariisin Union Internationale des Beaux-Arts et des Lettres'n jäseneksi. Puolustaja oli esillä bäyttelyssä Brysselissa, mutta teosta ei saatu kuljetettua näyttelyn jälkeen Suomeen, joten se haudattiin Belgiassa hiekkaan suojaksi ensimmäiseltä maailmansodalta.
Vahingoittumattomana säilynyt teos kuljetettiin sodan jälkeen Suomeen, jossa sen osti vuorineuvos John Grundström, jota Raahessa kutsuttiin Sokeri-Jussiksi. Raahessa syntynyt Grundström lahjoitti Puolustajan Raahen kaupungille. Lahjoitukseen liittyi ehto, että kaupunki sijoittaa patsaan Härkätorille hänen talojensa kohdalle ja että kaupunki sitoutuu lyhyessä ajassa rakentamaan ja muuttamaan luonnontilassa olleen Härkätorin puistoksi.
Ympäristö

Lehtori Emil Koskinen suunnitteli Härkätorin puiston pohjapiirroksen ja asemakaavan käytävineen. Alue muutettiin puistoksi 1936 – 1938. Puolustaja paljastettiin Raahessa vuonna 1946 sembramäntyjen ja siperankuusten ympäröimällä aukiolla.
Pokerinopat

Pokerinoppoa, jotka omisti Royal Indian Army Service Corpsin jäsen toisen maailmansodan aikana.
Sarja pokerinoppia ja noppakuppi.
Pokerinopat ovat noppia, joissa on numerojen sijasta pokerikortteja vastaavia kuvituksia. Pokerinopissa on seuraavat kuusi kuvitusta: ässä, kurko, daami, jätkä, 10 ja 9.
Pelinä

Klassista nopilla pelattavaa pokeria pelataan viidellä pokerinopalla ja kahdella tai useammalla pelaajalla. Jokaisella pelaajalla on kolme heittovuoroa ja mahdollisuus jättää osa nopista pöydälle toisella ja kolmannella heitolla. Kolmen heiton jälkeen paras tulos huomioidaan.
Useimmissa variaatioissa suora lasketaan flopiksi. Suora on epätodennäköisempi kuin täyskäsi, joten siitä kuuluisi antaa enemmän pisteitä myös, mutta kansanperinteen mukaan suorasta saa kuitenkin pisteitä vähemmän. Koska pokerinopissa ei ole varsinaisesti eri maita, eivät väri ja värisuora ole mahdollisia.
Joissakin säännöissä vain suora kurkosta 9:iin lasketaan suoraksi, kun taas suora ässästä 10:iin lasketaan flopiksi. Kummankin todennäköisyys on 120 / 7776. Näillä säännöillä suora on täyskättä arvokkaampi (toisin kuin korteilla pelattavassa pokerissa, mutta todennäköisyyslaskelmia noudattaen), mutta ei kuitenkaan yhtä arvokas kuin neloset. Värisuora on arvokkaampi kuin neloset.
Todennäköisyydet

Pokerinopilla saatavien rivien todennäköisyydet on lueteltu seuraavassa taulukossa:
| Rivi | Täsmällinen todennäköisyys | !Sievennetty täsmällinen todennäköisyys | Mahdollisuus prosentteina | Todennäköisyys 1 per> .. | Esimerkiksi |
| --- | --- | --- | --- | --- | --- |
| viitoset | 6 / 7776 | 1 / 1296 | 0,08 % | 1296 | J J J J J |
| neloset | 150 / 7776 | 25 / 1296 | 1,93% | 51,8 | 10 10 10 10 A |
| täyskäsi | 300 / 7776 | 25 / 648 | 3,86% | 25,9 | K K K 9 9 |
| suora | 240 / 7776 | 5 / 162 | 3,09% | 32,4 | A K Q J 10 |
| kolmoset | 1200 / 7776 | 25 / 162 | 15,43% | 6,5 | 9 9 9 K J |
| kaksi paria | 1800 / 7776 | 25 / 108 | 23,15% | 4,3 | Q Q 9 9 A |
| yksi pari | 3600 / 7776 | 25 / 54 | 46,30% | 2,2 | 10 10 K Q 9 |
| floppi | 480 / 7776 | 5 / 81 | 6,17% | 16,2 | A K Q J 9 |
↑  Sarakkeen jokaisessa kohdassa nimittäjänä on 7776. Viittä noppaa heitettäessä, jos lasketaan mukaan päällekkäiset tulokset, ainoana erona se, että luvut ovat keskenään eri nopilla, noppien muodostamia mahdollisia rivejä on yhteensä 7776 kappaletta. 7776=65.
↑  Floppien todennäköisyys on pienempi kuin perinteisessä, korteilla pelattavassa pokerissa, koska pokerinopissa on vain kuusi arvoa 13:n sijaan, mikä tekee pareista ja suorista paljon todennäköisempiä kuin korttipelissä. Oikeastaan pokerinopilla pelattavassa pokerissa on vain neljä mahdollista floppia; [A K Q J 9], [A K Q 10 9], [A K J 10 9], ja [A Q J 10 9]; loput parittomat rivit ovat suoria. Joskin joissain säännöissä suoratkin lasketaan flopeiksi.
Variaatiot

Marlboro on variaatio, jota pelataan oktaedrin muotoisilla nopilla, joissa on arvot 7:sta ässään.
Vuonna 1974 Aurora kehitti pelin 12-tahkoisilla nopilla, englanninkieliseltä nimeltään "Jimmy the Greek Odds Maker Poker Dice". Nuo viisi 12-tahkoista noppaa mahdollistivat kaikilla 52 kortilla pelaamisen. Jäljelle jäävät kahdeksan tahkoa ovat tähtiä ja toimivat villeinä kortteina.
Liar's Dicen varianttia pelataan usein pokerinopilla.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Poker dice
Kolme pokerinoppasarjaa.
Käännös suomeksi
Mini Paceman

| Mini Paceman |
| --- | --- |

Valmistustiedot
Valmistusmaa:   Itävalta
Valmistaja:  Mini
Konserni:  BMW
Valmistusvuodet:  2012–2016
Korimalli:  3-ovinen crossover
Luokka:  J-segmentti
Teknisesti samankaltaisia:  Mini Clubman (R55) Mini Countryman (R60) Mini Coupé Mini Hatch (R56) Mini Roadster
Iskutilavuus:  1,6–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti
Mini Paceman on BMW:n omistaman Minin vuosina 2012–2016 valmistama pieni crossover-tyyppinen automalli, joka on Mini Countrymanin kolmiovinen versio. Se esiteltiin Pariisin autonäyttelyssä syksyllä 2012.
Bensiinimoottori oli 1,6-litrainen, ja sen sai sekä vapaasti hengittävänä että turboahdettuna versiona. Dieselmoottorit olivat 1,6- ja 2,0-litraiset. Turboahdetun bensiinimoottorin ja molempien dieselmoottorien yhteyteen oli saatavana neliveto. Kuusivaihteinen automaattivaihteisto oli valittavana kaikkien moottorien yhteydessä.
Mini Paceman John Cooper Works
Aiheesta muualla

Kuvia tai muita tiedostoja aiheesta Mini Paceman Wikimedia Commonsissa
Moin kieli

| Moi |
| --- | --- |
Muu nimi:  mooi
Tiedot
Alue:   Indonesia
Puhujia:  6700
Sija:  ei 100 suurimman joukossa
Kielitieteellinen luokitus
Kielikunta:  Yleisuusiguinealaiset kielet
Kieliryhmä:  Läntiset linnunpääkielet
ISO 639-3:  mxn
 Ohje 
Moi, tai mooi, on läntisiin linnunpääkieliin kuuluva uhanalainen kieli, jota puhutaan Länsi-Papuan provinssissa, Indonesialla. Kielellä on noin 6700 puhujaa. Moilla ei ole kirjakieltä.
Sen lähin sukulaiskieli on seget. Moi jaetaan kahteen päämurteeseen..
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e | ə | o |
| Puoliavoin | ɛ | ə | ɔ |
| Avoin |  | a |  |
Lähde:
Fonologia > Konsonantit

|  | Bilabiaali | Labiodentaali | Alveolaari | Palataali | Velaari | Glottaali |
| --- | --- | --- | --- | --- | --- | --- |
| Klusiili | p | b |  | t | d | c | k | g |  |
| Nasaali | m |  | n | ɲ | ŋ |  |
| Tremulantti |  |  | r |  |  |  |
| Frikatiivi |  | f | s | ç |  | h |
| Approksimantti | w |  |  | j |  |  |
| Lateraali |  |  | l |  |  |  |
Lähde:
Pilvi Hämäläinen

| Pilvi Hämäläinen> Henkilötiedot |
| --- | --- |
Koko nimi:  Pilvi Hämäläinen
Syntynyt: 7. toukokuuta 1985 (ikä 39) Lieksa
Ammatti:  näyttelijä
Aiheesta muualla
IMDb 
Elonet
Pilvi Hämäläinen (s. 7. toukokuuta 1985 Lieksa) on suomalainen näyttelijä. Hän oli yksi MTV3:n Putous-sketsi­sarjan keväällä 2017 esitetyn kahdeksannen tuotanto­kauden pää­näyttelijöistä. Hämäläinen voitti hahmollaan Aina Inkeri Ankeinen kyseisen kauden sketsi­hahmo­kilpailun. Hän esittää Ankeista myös jouluna 2017 esitetyssä televisio­elo­kuvassa Ankeisen joulutervehdys.
Ura

Hämäläinen kävi lukion jälkeen Varsinais-Suomen Kansanopiston teatteri­linjan ja opiskeli sitten elo­kuva­leikkausta Turun taideakatemiassa. Koe-esiintymisten kautta hän alkoi saada teatteri­tehtäviä, muun muassa avustajana Turun kaupungin­teatterin Tukki­joella-näytelmässä 2008. Hämäläistä ei hyväksytty Teatteri­korkea­kouluun, mutta hän opiskeli teatteri-ilmaisun ohjaajaksi Metropolia Ammattikorkeakoulussa.
Kesällä 2012 Hämäläinen näytteli Peppi Pitkätossua Vartiovuoren kesäteatterissa Turussa. Hämäläinen oli mukana myös Putouksen yhdeksännellä tuotanto­kaudella, joka esitettiin keväällä 2018. Hänen yhdeksännen kauden hahmonsa oli Tuija Eronen. Hämäläisen viimeiseksi Putous-kaudeksi jäi vuonna 2022 esitetty neljästoista tuotantokausi. Kaikkiaan hän esiintyi Putouksessa vuosina 2017–2018 sekä 2020–2022.
Hämäläinen on näytellyt Kokkolan ja Turun kaupunginteatterissa. Kokkolassa ohjelmistossa on ollut Hämäläisen kirjoittama näytelmä Jäähyväiset Pamela Andersonille. Hämäläinen esiintyi vuosina 2016–2018 TV2:n urheilu­paneeli­ohjelman Villi kortti vakio­panelistina.
Keväällä 2018 Hämäläinen oli Nelosen ja Ruudun televisio­sarjassa Keisari Aarnio rikos­toimittaja Minna Passin roolissa.
Hämäläinen juonsi vuoden 2024 Uuden Musiikin Kilpailun yhdessä Benjamin Peltosen ja Viivi Pumpasen kanssa. Hän esitti kilpailun väliaikanumerona kappaleen ”Mon chéri”, joka sai hyvän vastaanoton ja julkaistiin myöhemmin singlenä.
Yksityiselämä

Hämäläinen on kertonut julkisuudessa saaneensa diagnoosin masennuksesta ja ahdistuneisuushäiriöstä. Hän on saanut niihin terapiaa sekä lääkitystä ja on toipunut niistä loppuvuodesta 2022. Vuonna 2023 hänellä diagnosoitiin ADHD.
Diskografia

”Mon chéri” (2024)
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2015 | Occupy Jämsä  | Paten vaimo (ääni) |
| 2017 | Heinähattu, Vilttitossu ja Rubensin veljekset | poliisi­päällikkö |
| 2017 | Ankeisen joulutervehdys | Aina Inkeri Ankeinen |
| 2020 | Aika jonka sain | Marjut |
Televisio
| 2011 | Enon opetukset | nainen kotitalon pihalla |
| 2017–2018,   2020–2022 | Putous | useita |
| 2017 | Kolmistaan | Linda |
| 2016–2018 | Villi kortti | vakio­panelisti |
| 2018 | Jättekiva | Tiina |
| 2018 | Härölä | Janika, useita |
| 2018 | Keisari Aarnio | rikos­toimittaja Minna Passi |
| 2020 | Ei Haukku haavaa tee | Kirsi |
| 2020 | Penkin­lämmittäjät | vakio­panelisti |
| 2020 | Suur­mestari | tuomari |
| 2023 | Koskinen | Solja Mattson |
| 2023 | Huijarit | rikospoliisi Kati |
| 2024 | Uuden Musiikin Kilpailu | juontaja |
Monkhaen Kaenkoon

| Monkhaen Kaenkoon> มนต์แคน แก่นคูน.Henkilötiedot |
| --- | --- |
Syntynyt: 20. heinäkuuta 1973 (ikä 51) Yasothon, Thaimaa
Kansalaisuus:  thai
Ammatti:  näyttelijä, laulaja
Muusikko
Aktiivisena:  1991-
Tyylilajit:  Luk thung, Mor lam ja popmusiikki 
Levy-yhtiöt:  GMM Grammy 
  [ Muokkaa Wikidatassa ] [ ohje ]  
Monkhaen Kaenkoon (thaiksi มนต์แคน แก่นคูน, s. 20. heinäkuuta 1973 Yasothon) on thaimaalainen laulaja.
Diskografia > Studioalbumit

2005 - Yang Koay Thee Soai Derm
2006 - Yam Tor Khor Toe Haa
2008 - Sang Fan Duai Kan Bor
2009 - Roang Bgan Pit Kid Hot Nong
2010 - Fan Eek Krang Tong Pueng Ther
2012 - Trong Nan Kue Na Thee Trong Nee Kue Hua Jai
2016 - Hai Khao Rak Ther Muean Ther Rak Khaw
2018 - Ai Hak Khaw Toan Jao Bor Hak
2019 - San Ya Nam Ta Mae
Pudasjärven rauhanyhdistys

| Pudasjärven rauhanyhdistys |
| --- | --- |
Sijainti:  Juhontie 6 93100 Pudasjärvi
Seurakunta:  Pudasjärven rauhanyhdistys ry (SRK)
Rakentamisvuosi:  1976
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pudasjärven rauhanyhdistys on Pudasjärvellä sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen keskeisintä toimintaa ovat seurojen järjestäminen. Seurojen ohjella rauhanyhdistys järjestää lasten ja nuorten pyhäkouluja, päiväkerhoja, raamattuluokkia ja nuorteniltoja.
Lestadiolaisen herätysliikkeen ensimmäiset vaikutteet tulivat pitäjän pohjoislaidalle, nykyisen Ranuan alueelle. Varsinainen liikkeen alku Pudasjärvellä sijoittuu 1850-luvun loppuun. 1870-luvulta lähtien liike levisi voimakkaasti. 1930-luvun alku ja 1960-luku olivat suurien herätysten aikoja. Pudasjärven rauhanyhdistys perustettiin virallisesti vuonna 1932. Pudasjärven rauhanyhdistyksen toimitalo on valmistunut vuonna 1976.